section_heading: Pirati s Kariba: Nepoznate plime
paragraph_text: Jack otkriva da Crnobradi također želi doći do Izvora mladosti, kako bi povratio svoju izgubljenu mladost. No tijekom puta, Jack je bio prisiljen raditi kao i bilo koji drugi mornar. Nezadovoljan svojim novim položajem, Jack je nahuškao neke članove posade protiv Crnobradog, pričajući im o mnogim opasnostima koje leže pred njima. Jedne noći, Jack i njegovi suurotnici su podigli pobunu, no tu je Crnobradi lako ugušio svojim voodoo moćima.